**Ralf Schumacher** (født 30. juni 1975 i Hürth) er en tysk Formel 1-fører som kjørte i perioden 1997 til 2007. Opp igjennom årene til har han kjørt for lagene; Jordan, Williams, Toyota. Han er bror til Michael Schumacher som syv ganger har blitt verdensmester i Formel 1.

Karrière
--------

Ralf Schumacher kjørte gokart fra han var 3 år gammel. I 1995 startet han i Formel 3 og gikk videre til Formula Nippon året etter.

### Formel 1

#### Jordan Grand Prix

Det første Formel 1 løpet som Ralf Schumacher kjørte var Australias Grand Prix i 1997-sesongen. Han kjørte en Jordan-Peugeot, men måtte bryte i løpet. De fleste løpene denne sesongen endte med at Schumacher måtte bryte og sammenlagt endte han på en ellevteplass. Likevel kom han på podiet allerede i det tredje løpet denne sesongen. Den neste sesongen byttet Jordan til motorer fra Mugen-Honda og Schumacher fikk vist at han virkelig hadde potensial da han endte på andreplass bak lagkameraten Damon Hill i et regntungt Belgias Grand Prix, der både favorittene Häkkinen, Michael og mange andre røk ut. Det viste seg senere at en stallordre fra Jordan hadde hindret Ralf i å ta seieren.

#### Williams

Foran 1999-sesongen skiftet Ralf Schumacher til laget Williams-Supertec og havnet på podiet tre ganger. Med den nye kraftigere BMW motoren var sesongen, 2000 for mange en skuffelse ettersom Schumacher ikke greide mer enn å kopiere antallet podium fra året før. 2001 sesongen var bedre, med tre seiere, i San Marinos Grand Prix, Canadas Grand Prix og på hjemmebane i Tysklands Grand Prix. I 2002-sesongen vant Ralf Malaysia Grand Prix i en sesong der storebror Michael og Ferrari regjerte pallen fullstendig. 2003-sesongen var den beste sesongen til Ralf Schumacher som vant to løp og endte på en femteplass i sammendraget. Med resultatene til lagkameraten Juan Pablo Montoya var dette også en bra sesong for Williams, som ble nummer to i konstruktørmesterskapet for andre gang på rad. 2004-sesongen var tøff for Schumacher. I USAs Grand Prix punkterte han i 290 km/t og gikk rett i en murvegg. Dermed var han ute av Formel 1 for flesteparten av de gjenstående løpene.

Canadas Grand Prix 2005
#### Toyota F1

Året etter kjørte Schumacher for Toyota. På en av treningsrundene før USAs Grand Prix kræsjet Ralf Schumacher på nesten samme måten og på samme sted som året før, noe som endte med farsen der et sjokkert publikum så 7 av 10 lag kjøre inn i pit-lane og parkere etter oppvarmingsrunden, før selve løpet hadde startet. Dette på grunn av at Michelin som leverte dekk til flesteparten av lagene var redd for at flere punkteringer og som en følge av dette krasj, kunne skje i løpet. Schumacher var tilbake alt runden etter, det var også resten av sirkuset. To ganger havnet Schumacher på tredjeplass i løpet av sesongen.

I 2006-sesongen sesongen var Schumacher bare en gang på pallen, med en tredjeplass. Mange ganger var han i nærheten, før han måtte bryte. I 2007-sesongen var ikke Schumacher i nærheten av podiet i løpet av de 17 løpene han kjørte

### DTM

For 2008 er det bekreftet at skal Ralf kjøre det tyske touring car-mesterskapet (DTM) for Mercedes.

Resultater
----------

### Fullstendige Formel 1-resultater

(Forklaring) (Resultater i uthevet skrift indikerer **pole position**, resultater i kursiv indikerer *raskeste runde*)

| År | Team | Chassis | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | Plass | Poeng |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1997 | Benson & HedgesTotal Jordan Peugeot | Jordan197 | PeugeotA14 3,0 V10 | AUSRet | BRARet | ARG3 | SMRRet | MONRet | ESPRet | CANRet | FRA6 | GBR5 | GER5 | HUN5 | BELRet | ITARet | AUT5 | LUXRet | JPN9 | EURRet |  |  | **11.** | **13** |
| 1998 | Benson & HedgesTotal Jordan | Jordan198 | Mugen-HondaMF-301 HC 3,0 V10 | AUSRet | BRARet | ARGRet | SMR7 | ESP11 | MONRet | CANRet | FRA16 | GBR6 | AUT5 | GER6 | HUN9 | BEL2 | ITA3 | LUXRet | JPNRet |  |  |  | **10.** | **14** |
| 1999 | WinfieldWilliams | WilliamsFW21 | SupertecFB01 3,0 V10 | AUS3 | BRA4 | SMRRet | MONRet | ESP5 | CAN4 | FRA4 | GBR3 | AUTRet | GER4 | HUN9 | BEL5 | ITA*2* | EUR4 | MALRet | JPN5 |  |  |  | **6.** | **35** |
| 2000 | BMW WilliamsF1 Team | WilliamsFW22 | BMWE41 3,0 V10 | AUS3 | BRA5 | SMRRet | GBR4 | ESP4 | EURRet | MONRet | CAN14 | FRA5 | AUT14 | GER7 | HUN5 | BEL3 | ITA3 | USARet | JPNRet | MALRet |  |  | **5.** | **24** |
| 2001 | BMW WilliamsF1 Team | WilliamsFW23 | BMWP80 3,0 V10 | AUSRet | MAL5 | BRA*Ret* | SMR*1* | ESPRet | AUTRet | MONRet | CAN*1* | EUR4 | FRA**2** | GBRRet | GER1 | HUN4 | BEL7 | ITA*3* | USARet | JPN*6* |  |  | **4.** | **49** |
| 2002 | BMW WilliamsF1 Team | WilliamsFW24 | BMWP82 3,0 V10 | AUSRet | MAL1 | BRA2 | SMR3 | ESP11 | AUT4 | MON3 | CAN7 | EUR4 | GBR8 | FRA5 | GER3 | HUN3 | BEL5 | ITARet | USA16 | JPN11 |  |  | **4.** | **42** |
| 2003 | BMW WilliamsF1 Team | WilliamsFW25 | BMWP83 3,0 V10 | AUS8 | MAL4 | BRA7 | SMR4 | ESP5 | AUT6 | MON**4** | CAN**2** | EUR1 | FRA**1** | GBR9 | GERRet | HUN4 | ITADNS | USARet | JPN*12* |  |  |  | **5.** | **58** |
| 2004 | BMW WilliamsF1 Team | WilliamsFW26 | BMWP84 3,0 V10 | AUS4 | MALRet | BHR7 | SMR7 | ESP6 | MON10 | EURRet | CANDSQ | USARet | FRAInj | GBRInj | GERInj | HUNInj | BELInj | ITAInj | CHNRet | JPN2 | BRA5 |  | **9.** | **24** |
| 2005 | PanasonicToyota Racing | ToyotaTF105/TF105B | ToyotaRVX-05 3,0 V10 | AUS12 | MAL5 | BHR4 | SMR9 | ESP4 | MON6 | EURRet | CAN6 | USAPO | FRA7 | GBR8 | GER6 | HUN3 | TUR12 | ITA6 | BEL*7* | BRA8 | JPN**8** | CHN3 | **6.** | **45** |
| 2006 | PanasonicToyota Racing | ToyotaTF106/TF106B | ToyotaRVX-06 2,4 V8 | BHR14 | MAL8 | AUS3 | SMR9 | EURRet | ESPRet | MON8 | GBRRet | CANRet | USARet | FRA4 | GER9 | HUN6 | TUR7 | ITA15 | CHNRet | JPN7 | BRARet |  | **10.** | **20** |
| 2007 | PanasonicToyota Racing | ToyotaTF107 | ToyotaRVX-07 2,4 V8 | AUS8 | MAL15 | BHR12 | ESPRet | MON16 | CAN8 | USARet | FRA10 | GBRRet | EURRet | HUN6 | TUR12 | ITA15 | BEL10 | JPNRet | CHNRet | BRA11 |  |  | **16.** | **5** |

Referanser
----------

1. ↑   Internet Movie Database, IMDb-nummer nm1788165, besøkt 21. juli 2015[Hentet fra Wikidata]
2. ↑  «Ralf Schumacher set to join the DTM». F1-Live.com. 18.02.2008.

Eksterne lenker
---------------

* (en) Offisielt nettsted Rediger på Wikidata

* (en) Ralf Schumacher – kategori av bilder, video eller lyd på Commons Rediger på Wikidata

* (en) Ralf Schumacher – galleri av bilder, video eller lyd på Commons Rediger på Wikidata
* (de) Ralf Schumacher – Munzinger Sportsarchiv Rediger på Wikidata

* (en) Ralf Schumacher – racing-reference.info Rediger på Wikidata

* (en) Ralf Schumacher – Driver Database Rediger på Wikidata

Portal: Formel 1

|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** Geni **·** VIAF **·** GND **·** ISNI **·** BNF **·** BNF (data) **·** Munzinger (sport)
 |